Terorizam u Iraku - 2004-04-26
Strategija ovih terorista, u Iraku i drugdje, kako kaže predsjednik Bush, jest pokušati da slobodne nacije okrenu jedne protiv drugih
Teroristi su ubili više od 50 osoba u iračkom gradu Basri.Medju mrtvima je bilo i 16 iračkih djevojčica. ”Svako dijete koje smo izgubili, predstavljalo je budućnost Iraka” kazao je novinarima nakon napada irački ministar unutrašnjih poslova Samir al Sumaidy. On je dodao; ”Iračka vlada osudjuje ovo i odlučna je u namjeri da pronadje odgovorne i dovede ih pred lice pravde, kao i da okonča ovu rak ranu koja se počela širiti iračkim tijelom.” Predsjednik Bush je rekao: ”To nije vrsta ljudi s kojima možeš sjesti za stol i pregovarati. Ne potpisuju se sporazumi s ljudima koji ne vjeruju u pravila zakona, koji nemaju savjesti. “ Strategija ovih terorista , u Iraku i drugdje, kako kaže predsjednik Bush, jest pokušati da slobodne nacije okrenu jedne protiv drugih: ” Ti su ljudi žestoki. Oni su obrazovani, inteligentni. Zato mi moramo biti žešći, obrazovaniji, i inteligentniji u našem pristupu prema njima. Mi njih već uveliko lovimo. Ali, treba vremena da ih pronadjemo.To je jedini način na koji se čovjek s njima može nositi. “ Upravo jer je Amerikancima predvodjena koalicija djelovala u Iraku, jedan je okrutni diktator uklonjen s vlasti, zauvijek su zatvorne komore za mučenje, i nema više masovnih grobnica napunjenih tijelima mrtvih Iračana. Takodjer, kaže američki predsjednik, demokracija je započela rasti u scru srednjega istoka: ”Često me pitaju: ima li rješenja ratu protiv terorizma? Da - ima dugoročno rješenje, a ono je sloboda. Slobodna društva su mirna društva. Slobodna društva su društva koja obezbjedjuju nadu i šansu ljudima. “ Uz pomoć koalicije, demokratske ideje će uzeti korijena i u Iraku, i drugdje, a terorizam će biti poražen.